ฮากูปิต อ่อนกำลังเป็นโซนร้อน เหยื่อพายุพุ่ง 27 ศพ
สำนักข่าวต่างประเทศรายงานว่า ไต้ฝุ่น ฮากูปิต อ่อนกำลังลงจนกลายเป็นพายุโซนร้อนแล้ว ขณะที่มันเคลื่อนตัวเข้าใกล้กรุงมะนิลา เมืองหลวงของประเทศฟิลิปปินส์มากขึ้นเรื่อยๆในวันจันทร์ (8 ธ.ค.) โดยอิทธิพลของพายุทำให้มีผู้เสียชีวิตแล้วถึง 27 รายบนเกาะซามาร์ ทางตะวันออก สร้างความเสียหายแก่บ้านเรือนจำนวนมาก และทำให้ระบบสื่อสารล่มและไฟฟ้าดับในหลายชุมชน,ฮากูปิตขึ้นฝั่งทางตะวันออกของฟิลิปปินส์ขณะเป็นไต้ฝุ่นระดับ 3 ความเร็วลมประมาณ 210 กม./ชม. เมื่อคืนวันเสาร์ที่ผ่านมา เคลื่อนตัวผ่านเกาะซามาร์ ก่อนจะขึ้นฝั่งเกาะเล็กๆอย่างเกาะมาสบาเตในวันอาทิตย์ โดยอิทธิพลของมันแผ่ปกคลุมทั่วภาคกลางของฟิลิปปินส์ รวมถึงเกาะเลย์เตและตอนใต้ของเกาะลูซอนด้วย,ในวันจันทร์ สำนักงานสภาพอากาศฟิลิปปินส์ ประกาศลดระดับไต้ฝุ่นฮากูปิต เป็นพายุโซนร้อน หลังจากมันขึ้นฝั่งเกาะต่างๆของฟิลิปปินส์ 3 ครั้ง จนขณะนี้มีความเร็วลมเหลือเพียง 85 กม./ชม. และความเร็วลมกระโชกสูงสุดไม่เกิน 100 กม./ชม. โดยฮากูปิตกำลังเคลื่อนตัวเข้าหาจังหวัดบาตังกัส ซึ่งห่างจากกรุงมะนิลาไปทางใต้ราว 90 กม. และจะเคลื่อนตัวข้ามอ่าวมะนิลา ซึ่งห่างไปทางตะวันตกของเมืองหลวง 50 กม. ในเวลาต่อมา,ด้านนายริชาร์ด กอร์ดอน ประธานหน่วยงานกาชาดของฟิลิปปินส์ เปิดเผยว่า พวกเขาได้รับรายงานการพบศพผู้เสียชีวิตแล้ว 27 ราย ส่วนใหญ่อยู่ในเมืองโบรอนกัน บนเกาะซามาร์ ผู้เสียชีวิตส่วนมากตายเพราะจมน้ำหลังเกิดน้ำท่วม นอกจากนี้บ้านเรือนในเมืองโบรอนกันยังถูกทำลายหรือได้รับความเสียหายกว่า 2,500 หลัง,อิทธิพลของฮากูปิตทำให้ตลาดหุ้น, โรงเรียน และสำนักงานราชการส่วนใหญ่ในกรุงมะนิลาต้องปิดทำการ ส่วนประชาชนที่อาศัยอยู่ในพื้นที่ต่ำ หรือใกล้กับทางน้ำไหล ต้องอพยพไปอาศัยอยู่ในศูนย์หลบภัย ขณะที่ทหารและเจ้าหน้าที่หน่วยฉุกเฉิน เตรียมพร้อมเพื่อรอรับมือเหตุร้ายที่อาจเกิดขึ้น,ทั้งนี้ ไต้ฝุ่นฮากูปิตก็ไม่ได้สร้างความเสียหายรุนแรงเท่ากับซุปเปอร์ไต้ฝุ่นไห่เยี่ยน ที่ขึ้นฝั่งฟิลิปปินส์เมื่อ พ.ย.ปีก่อน จนทำให้มีผู้เสียชีวิตมากกว่า 6,000 คน ในภาคกลางของประเทศ อย่างก็ตาม ประชาชนจำนวนมากต้องกลายเป็นคนไร้บ้านหรือไม่มีไฟฟ้าใช้ รวมถึงขาดแคลนน้ำดื่ม,ขณะที่นาย โปรเซโซ อัลกาลา รัฐมนตรีว่าการกระทรวงการเกษตร เผยว่า จากรายงานเบื้องต้นพบว่า พืชผลทางการเกษตรและอุตสาหกรรมฟาร์ม ได้รับความเสียหายที่ประมาณ 1 พันล้านเปโซ (ราว 739 ล้านบาท) โดยสำนักงานอาหารแห่งชาติ (เอ็นเอฟเอ) ของฟิลิปปินส์ กำลังพิจารณาะซื้อข้าวเพิ่มอีก 600,000 ตัน เพื่อเพิ่มข้าวสำรอง หลังข้าวเปลือกได้รับความเสียหายไปกว่า 48,000 ตัน
ไต้ฝุ่น ฮากูปิต อ่อนกำลังลงจนกลายเป็นพายุโซนร้อนแล้วในวันจันทร์ ขณะที่มันเคลื่อนตัวเข้าใกล้กรุงมะนิลาเมืองหลวงของประเทศฟิลิปปินส์
ไต้ฝุ่น,ฮากูปิต,ความเร็วลม,ฟิลิปปินส์,เมืองโดโลเรส,จังหวัดซามาร์,เกาะซามาร์,ซุปเปอร์ไต้ฝุ่น,ไห่เยี่ยน,ฝนตก,น้ำท่วม,สตอร์มเซิร์จ,ข่าวต่างประเทศ,พายุ,พายุโซนร้อน